CELEX: 52016PC0459
Language: ro
Date: 2016-07-13
Title: Propunere de DECIZIE DE PUNERE ÎN APLICARE A CONSILIULUI de modificare a Deciziei de punere în aplicare 2014/170/UE pentru a elimina Republica Guineea din lista țărilor terțe necooperante în ceea ce privește combaterea pescuitului INN

COMISIA EUROPEANĂ
            Bruxelles, 13.7.2016
            COM(2016) 459 final
            2016/0219(NLE)
            Propunere de
            DECIZIE DE PUNERE ÎN APLICARE A CONSILIULUI
            de modificare a Deciziei de punere în aplicare 2014/170/UE pentru a elimina Republica Guineea din lista țărilor terțe necooperante în ceea ce privește combaterea pescuitului INN
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Temeiurile și obiectivele propunerii
            
            
               Prezenta propunere se referă la aplicarea Regulamentului (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (pescuitul INN), de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 și de abrogare a Regulamentelor (CE) nr. 1093/94 și (CE) nr. 1447/1999
                  1
                (Regulamentul INN).
            
            
               Prezenta propunere se înscrie în contextul punerii în aplicare a Regulamentului INN și este rezultatul procedurilor de anchetă și dialog care s-au desfășurat în conformitate cu cerințele de fond și de procedură incluse în Regulamentul INN care prevăd, printre altele, că toate țările ar trebui să-și îndeplinească obligațiile care le revin în temeiul dreptului internațional în calitate de stat de pavilion, stat portuar, stat costier sau stat comercial pentru prevenirea, descurajarea și eliminarea pescuitului INN.
            
            
               La 15 noiembrie 2012, Comisia a notificat, printr-o decizie a Comisiei, unui număr de opt țări terțe (Belize, Regatul Cambodgia, Republica Fiji, Republica Guineea, Republica Panama, Republica Democratică Socialistă Sri Lanka, Republica Togoleză și Republica Vanuatu) faptul că are în vedere posibilitatea de a le identifica drept țări terțe necooperante în temeiul Regulamentului INN. 
            
            
               Comisia a inițiat demersuri cu privire la cele opt țări. Demersurile au constat, printre altele, în măsuri care au oferit motive pentru aceste demersuri, acțiunile sale, oportunitatea țărilor de a răspunde la afirmații și de a le respinge, dreptul de a solicita și de a furniza informații suplimentare, propuneri de planuri de acțiune pentru remedierea situației, precum și timpul corespunzător pentru a răspunde și un termen rezonabil pentru remedierea situației. 
            
            
               La 26 noiembrie 2013, Comisia, printr-o decizie de punere în aplicare a Comisiei, a identificat Republica Guineea (denumită în continuare „Guineea”) drept țară terță pe care Comisia o consideră țară terță necooperantă în temeiul Regulamentului INN.
            
            
               La 24 martie 2014, Consiliul, printr-o decizie de punere în aplicare a Consiliului, a adoptat lista țărilor terțe necooperante, care a inclus Guineea, în vederea combaterii pescuitului INN. 
            
            
               Propunerea anexată de decizie de punere în aplicare a Consiliului se bazează pe constatările care au confirmat că Guineea a demonstrat că situația care a justificat includerea sa pe listă a fost remediată și că a luat măsuri concrete de natură să determine o îmbunătățire de durată a situației. 
            
            
               Prin urmare, se propune adoptarea de către Consiliu a propunerii de decizie anexate.
            
            
               •Coerența cu dispozițiile existente în domeniul de politică
            
            
               Identificarea prealabilă de către Comisie a statului Guineea drept țară necooperantă prin Decizia Comisiei din 15 noiembrie 2012 (JO C 354, 17.11.2012, p.1-47) de notificare a țărilor terțe în privința cărora Comisia consideră că există posibilitatea de a fi identificate ca țări necooperante în temeiul Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat.
            
            
               Identificarea de către Comise a statului Guineea drept țară necooperantă prin Decizia de punere în aplicare a Comisiei din 26 noiembrie 2013 (JO C 346, 27.11.2013, p. 2-25) de identificare a unei țări terțe pe care Comisia o consideră țară terță necooperantă în temeiul Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat.
            
            
               Plasarea de către Consiliu a statului Guineea pe lista țărilor necooperante prin Decizia de punere în aplicare a Consiliului din 24 martie 2014 (JO L 91, 27.3.2014, p. 43-47) de stabilire a unei liste a țărilor terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat.
            
            
               •Coerența cu alte domenii de politică a Uniunii
            
            
               
                  Nu se aplică.
               
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
         
         
            
               Regulamentul (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat.
            
            
               •Subsidiaritatea (în cazul competențelor neexclusive) 
            
            
               Propunerea intră în sfera competenței exclusive a Uniunii Europene. În consecință, principiul subsidiarității nu se aplică.
            
            
               •Proporționalitatea
            
            
               Propunerea respectă principiul proporționalității din următoarele motive:
            
            
               Forma de acțiune este descrisă în regulamentul INN și nu permite luarea unei decizii la nivel național.
            
            
               Nu sunt necesare indicații privind modul în care sarcina financiară și administrativă care revine Uniunii, guvernelor naționale, autorităților regionale și locale, operatorilor economici și cetățenilor este limitată la minimum și proporțională cu obiectivul propunerii.
            
            
               •Alegerea instrumentului
            
            
               Instrumente propuse: decizie.
            
            
               Alte instrumente nu ar fi adecvate întrucât regulamentul INN nu prevede opțiuni alternative.
            
            
               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluări ex-post/verificări ale adecvării legislației existente
            
            
               
                  Nu se aplică.
               
            
            
               •Consultările părților interesate
            
            
               
                  Părțile interesate vizate de procedură au avut posibilitatea de a-și apăra interesele în timpul procedurilor de anchetă și dialog, în conformitate cu dispozițiile Regulamentului INN. 
               
            
            
               •Obținerea și utilizarea expertizei
            
            
               
                  Nu a fost necesar să se recurgă la expertiză externă.
               
            
            
               •Evaluarea impactului
            
            
               
                  Prezenta propunere este rezultatul punerii în aplicare a Regulamentului INN.
               
               
                  Regulamentul INN nu conține dispoziții referitoare la evaluarea generală a impactului, în schimb conține o listă exhaustivă de condiții care trebuie evaluate. 
               
            
         
         
            
               •Adecvarea reglementărilor și simplificarea
            
            
               
                  Nu se aplică. 
               
            
            
               •Drepturile fundamentale
            
            
               
                  Nu se aplică. 
               
               
                   4.
                        IMPLICAȚIILE BUGETARE
               
               
                  Propunerea nu are nicio implicație pentru bugetul Uniunii.
               
            
            
               5.ALTE ELEMENTE
            
            
               •Planurile de implementare și mecanismele de monitorizare, evaluare și raportare
            
            
               
                  Nu se aplică, deoarece propunerea intră în vigoare în ziua următoare datei publicării. 
               
            
            
               •Documentele explicative (în cazul directivelor)
            
            
               
                  Nu se aplică.
               
            
            
               •Explicații detaliate cu privire la prevederile specifice ale propunerii
            
            
               
                  Propunerea modifică lista stabilită de Consiliu a țărilor terțe necooperante în lupta împotriva pescuitului ilegal, nedeclarat și nereglementat, care figurează în anexa la Decizia 2014/170/UE a Consiliului.
               
            
            
               2016/0219 (NLE)
            
            
               Propunere de
            
            
               DECIZIE DE PUNERE ÎN APLICARE A CONSILIULUI
            
            
               de modificare a Deciziei de punere în aplicare 2014/170/UE pentru a elimina Republica Guineea din lista țărilor terțe necooperante în ceea ce privește combaterea pescuitului INN
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, 
            
            
               având în vedere Regulamentul (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat, de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 și de abrogare a Regulamentelor (CE) nr. 1093/94 și (CE) nr. 1447/1999
                  2
               , în special articolul 34 alineatul (1),
            
         
         
            
               având în vedere propunerea prezentată de Comisia Europeană,
            
            
               întrucât:
            
            
               (1)Regulamentul (CE) nr. 1005/2008 (denumit în continuare „Regulamentul INN”) instituie un sistem al Uniunii pentru prevenirea, descurajarea și eliminarea pescuitului ilegal, nedeclarat și nereglementat (INN).
            
            
               (2)Capitolul VI din Regulamentul INN definește procedura referitoare la identificarea țărilor terțe necooperante în ceea ce privește combaterea activităților de pescuit INN și prevede întocmirea unei liste a țărilor necooperante.
            
            
               (3) Prin decizia din 15 noiembrie 2012
                  3
               , Comisia a inclus informații privind faptele și considerentele esențiale care stau la baza acestei posibile identificări și a notificat opt țări terțe, printre care Republica Guineea (denumită în continuare „Guineea”), cu privire la posibilitatea de a fi identificate ca țări terțe necooperante în ceea ce privește combaterea pescuitului INN.
            
            
               (4)Prin Decizia de punere în aplicare din 26 octombrie 2013
                  4
               , Comisia a identificat Guineea drept țară terță necooperantă în ceea ce privește combaterea activităților de pescuit INN. În respectiva decizie, Comisia a prezentat motivele pentru care a considerat că această țară nu și-a respectat obligațiile care îi revin în temeiul dreptului internațional în calitate de stat de pavilion, stat portuar, stat costier sau stat comercial, și anume de a lua măsuri, a preveni, a descuraja și a elimina activitățile de pescuit INN.
            
            
               (5)Prin Decizia de punere în aplicare 2014/170/UE
                  5
               , Consiliul a adoptat lista țărilor terțe necooperante, care a inclus și Guineea.
            
            
               (6)Lista țărilor terțe necooperante în ceea ce privește combaterea activităților de pescuit INN este stabilită în anexa la Decizia de punere în aplicare 2014/170/UE a Consiliului. 
            
            
               (7)În urma includerii Guineei în lista respectivă, Guineea a depus eforturi pentru a remedia situația care a justificat includerea sa pe listă și de a lua măsuri concrete ce permit remedierea deficiențelor identificate.
            
            
               (8)Pe baza informațiilor obținute de Comisie, se pare că Guineea și-a pus în aplicare obligațiile prevăzute de dreptul internațional și a adoptat un cadru legal adecvat pentru combaterea activităților de pescuit INN. Aceasta a creat un sistem de sancționare disuasivă. Guineea a instituit, de asemenea, un sistem de monitorizare, control și inspecție adecvat și eficient, prin elaborarea unui plan național de inspecție și prin introducerea supravegherii aeriene și echiparea centrului său de monitorizare a pescuitului cu un sistem de monitorizare a navelor pe deplin funcțional. Guineea și-a revizuit, de asemenea, sistemul de înregistrare și de acordare a licențelor și a introdus măsuri tehnice, de conservare și gestionare pentru a asigura un echilibru rezonabil între licențele de pescuit emise, resursele disponibile și capacitățile sale de control și de asigurare a aplicării legii. De asemenea, Guineea și-a reconsiderat participarea în organizațiile regionale de gestionare a pescuitului (ORGP), și-a ameliorat conformitatea cu obligațiile internaționale care decurg din recomandările și rezoluțiile organizațiilor respective și a luat măsurile corespunzătoare împotriva navelor implicate în pescuit INN de pe listele de pescuit INN ale ORGP.
            
            
               (9)De asemenea, având în vedere acțiunile întreprinse, se pare că Guineea și-a îndeplinit obligațiile care îi revin în temeiul dreptului internațional și în special în temeiul articolelor 61, 62, 94, 117 și 118 din Convenția Națiunilor Unite asupra dreptului mării (UNCLOS) și în temeiul articolelor 18, 19 și 20 din Acordul Organizației Națiunilor Unite privind stocurile de pește (UNFSA). 
            
            
               (10)Prin urmare, se poate concluziona că situația care a justificat includerea pe listă a Guineei a fost remediată și că Guineea a luat măsuri concrete care pot duce la o îmbunătățire durabilă a respectivei situații. 
            
            
               (11)În consecință, Decizia de punere în aplicare 2014/170/UE a Consiliului ar trebui modificată pentru a elimina Guineea de pe lista țărilor necooperante în ceea ce privește combaterea pescuitului INN. 
            
            
               (12)Prezenta decizie luată de Consiliu nu exclude adoptarea în viitor a altor măsuri de către Uniune, în conformitate cu Regulamentul INN, în cazul în care ar exista dovezi că Guineea nu își îndeplinește obligațiile care îi revin în temeiul dreptului internațional în calitate de stat de pavilion, stat portuar, stat costier sau stat comercial de a lua măsuri pentru prevenirea, descurajarea și eliminarea pescuitului INN.
            
            
               (13)Având în vedere consecințele negative provocate de includerea în lista țărilor terțe necooperante, este necesar ca excluderea statului Guineea din lista țărilor terțe necooperante să intre în vigoare imediat,
            
            
               ADOPTĂ PREZENTA DECIZIE: 
            
            
               Articolul 1
            
            
               Anexa la Decizia de punere în aplicare 2014/170/UE a Consiliului se înlocuiește cu anexa la prezenta decizie.
            
            
               Articolul 2
            
            
               Prezenta decizie intră în vigoare în ziua următoare datei publicării în Jurnalul Oficial al Uniunii Europene.
            
         
         
            
               Adoptată la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  JO L 286, 29.10.2008, p. 1.
               
               
                  
                     (2)
                  JO L 286, 29.10.2008, p. 1.
               
               
                  
                     (3)
                  Decizia Comisiei din 15 noiembrie 2012 de notificare a țărilor terțe în privința cărora Comisia consideră că există posibilitatea de a fi identificate ca țări terțe necooperante în temeiul Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat
                     (JO C 354, 17.11.2012, p. 1).
               
               
                  
                     (4)
                  Decizia de punere în aplicare a Comisiei din 26 noiembrie 2013 de identificare a țărilor terțe pe care Comisia le consideră țări terțe necooperante în temeiul Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (JO C 346, 27.11.2013, p. 2-25).
               
               
                  
                     (5)
                  Decizia de punere în aplicare 2014/170/UE a Consiliului din 24 martie 2014 de stabilire a unei liste a țărilor terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (JO L 91, 27.3.2014, p. 43).
               
            
      
    ---documentbreak--- 
      
         
               COMISIA EUROPEANĂ
            Bruxelles, 13.7.2016
            COM(2016) 459 final
            ANEXĂ
            la
            Propunerea de DECIZIE DE PUNERE ÎN APLICARE A CONSILIULUI
            de modificare a Deciziei de punere în aplicare 2014/170/UE pentru a elimina Republica Guineea din lista țărilor terțe necooperante în ceea ce privește combaterea pescuitului INNLista țărilor terțe necooperante în ceea ce privește combaterea pescuitului ilegal, nedeclarat și nereglementat (INN)
            
               
         
         
            
            
            
               Lista țărilor terțe necooperante în ceea ce privește combaterea pescuitului ilegal, nedeclarat și nereglementat (INN)
            
            
            
            
            
            
            
            
            
            
            
               Regatul Cambodgia